Andreas Mitchell

Andreas Mitchell, vulgo plene Andrew John Bower Mitchell (Londinii in regione urbana Hampstead natus die 23 Martii 1956) est rerum politicarum peritus Britannicus factionis Conservativae.

Andreas Mitchell alumnus est Scholae Rugbeiensis et Collegii Iesu apud Cantabrigienses. Legatus apud Parlamentum Regni Uniti ab anno 1987 usque ad annum 1997, munere populi Gedling, iterum a die 7 Iunii 2001 usque hodie munere populi Sutton Coldfield fungitur. Primo ministro Davide Cameron Andreas Mitchell secretarius civicus pro evolutione internationali meruit a die 12 Maii 2010 ad 4 Septembris 2012. Deinde a consilio ministrorum decedens congregator (whip) factionis Conservativae factus est, sed hoc munus mox die 19 Octobris 2012 resignavit ut qui vigiles intempestive obiurgavisset.

 Bibliographia 
 Karen McVeigh, Nicholas Watt, "Andrew Mitchell’s career left in tatters after losing Plebgate libel case" in The Guardian (27 Novembris 2014)
 Nicholas Watt, "Andrew Mitchell: the public school 'Thrasher' who knew he would be PM" in The Guardian (24 Septembris 2012)

 Nexus externi 

 Andreae Mitchell pagina interretialis
 De Andrea Mitchell apud TheyWorkForYou.com

Categoria:Legati Parlamento Britannico
Categoria:Alumni Scholae Rugbeiensis
Categoria:Alumni Universitatis Cantabrigiensis